CELEX: 62008CN0534
Language: sk
Date: 2008-12-03 00:00:00
Title: Vec C-534/08: Návrh na začatie prejudiciálneho konania, ktorý podal Hoge Raad der Nederlanden (Holandsko) 3. decembra 2008 – KLG Europe Eersel BV/Reedereikontor Adolf Zeuner GmbH

21.2.2009   
            
            
               SK
            
            
               Úradný vestník Európskej únie
            
            
               C 44/33
            
         Návrh na začatie prejudiciálneho konania, ktorý podal Hoge Raad der Nederlanden (Holandsko) 3. decembra 2008 – KLG Europe Eersel BV/Reedereikontor Adolf Zeuner GmbH
   (Vec C-534/08)
   (2009/C 44/54)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Hoge Raad der Nederlanden
   Účastníci konania pred vnútroštátnym súdom
   
      Žalobkyňa: KLG Europe Eersel BV
   
      Žalovaná: Reedereikontor Adolf Zeuner GmbH
   Prejudiciálne otázky
   
               1.
            
            
               Odkazuje výraz „medzi rovnakými účastníkmi“ uvedený v článku 34 bode 3 nariadenia č. 44/2001 (1) na pravidlá o subjektívnom rozsahu účinkov súdnych rozhodnutí dotknutých členských štátov, alebo tvorca nariadenia ním zamýšľal upresniť, autonómnym spôsobom vo vzťahu k nariadeniu, subjektívny rozsah účinku konkurujúcich rozhodnutí?
            
         
               2.
            
            
               Ak odpoveď na prvú otázku je, že výrazom „medzi rovnakými účastníkmi“ tvorca nariadenia zamýšľal upresniť, autonómnym spôsobom vo vzťahu k nariadeniu, subjektívny rozsah účinku konkurujúcich rozhodnutí, má sa:
               
                           i)
                        
                        
                           pri výklade tohto výrazu v článku 34 bode 3 nariadenia č. 44/2001 nadviazať na to, ako Súdny dvor vykladal v rozsudku z 19. mája 1998 Drouot (C-351/96, Zb. s. I-3075) výraz „medzi rovnakými účastníkmi“ v zmysle článku 21 Bruselského dohovoru, teraz článok 27 nariadenia č. 44/2001; a
                        
                     
                           ii)
                        
                        
                           K Line, ktorá je účastníkom rotterdamského konania, ale nie je účastníkom düsseldorfského konania, z dôvodu postúpenia práv a poverenia, sa má považovať za „rovnakého účastníka konania“ ako Zeuner, ktorá je účastníkom düsseldorfského konania, avšak nie je účastníkom rotterdamského konania?
                        
                     
         
               3.
            
            
               Je pre úspešné odvolanie sa na dôvod zamietnutia uvedený v článku 34 bode 3 nariadenia č. 44/2001potrebné, aby:
               
                           i)
                        
                        
                           rozhodnutie vydané v dožiadanom členskom štáte nadobudlo právoplatnosť;
                        
                     
                           ii)
                        
                        
                           rozhodnutie vydané v dožiadanom členskom štáte bolo prijaté pred podaním návrhu na vyhlásenie vykonateľnosti prípadne pred vyhlásením vykonateľnosti?
                        
                     
         
      (1)  Nariadenie Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, s. 1; Mim. vyd. 19/004, s. 42).